2022. május 23-án benyújtott kereset – Dicofarm kontra EUIPO – Marco Viti Farmaceuitici (Vitis pharma Dicofarm group)
(T-303/22. sz. ügy)
A keresetlevél nyelve: olasz
Felek
Felperes: Dicofarm SpA (Róma, Olaszország) (képviselők: F. Ferrari, L. Goglia és G. Rapaccini ügyvédek)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Marco Viti Farmaceuitici SpA (Vicenza, Olaszország)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: Vitis pharma Dicofarm group európai uniós ábrás védjegy – 17 880 952. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO második fellebbezési tanácsának 2022. március 16-án hozott határozata (R 1050/2021-2. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot azon részében, amelyben az helybenhagyja az 17 880 952. sz. európai uniós védjegynek az EUIPO törlési osztálya 2021. április 19-i a 38283 C. sz. határozatával kimondott részleges törlését;
helyezze hatályon kívül a megtámadott határozatot azon részében, amelyben az a felperest kötelezi a Marco Viti Farmaceutici részéről az EUIPO előtti fellebbezési eljárás során felmerült költségek viselésére;
az EUIPO-t kötelezze a jelen eljárás költségeinek viselésére.
Jogalap
Az (EU) 2017/1001 európai parlamenti és tanácsi rendelet 60. és 8. cikkének téves alkalmazása.
____________